钦定古今图书集成/理学汇编/学行典/第181卷 > 楚僚
## 钦定古今图书集成/理学汇编/学行典/第181卷 > 楚僚

按《搜神记》：“楚僚早失母，事后母至孝。母患痈肿，形容
日悴，僚自徐徐吮之，血出，迨夜即得安寝。乃梦一小
儿语母曰：‘若得鲤鱼食之，其病即差，可以延寿。不然
不久死矣’。母觉而告僚，时十二月冰冻，僚乃仰天叹
泣，脱衣上冰卧之。有一童子决僚卧处，冰忽自开，一
双鲤鱼跃出。僚将归奉其母，病即愈，寿至一百三十”
三岁，盖至孝感天神，昭应如此。此与王祥、王延事同。